****

**BUDAFOK-TÉTÉNY**

**bUDAPEST xxii. kerület ÖNKORMÁNYZATÁNAK**

**ADATKEZELÉSI TÁJÉKOZTATÓJA**

a ,,Pannónia utcai Juniális” elnevezésű rendezvény keretében megvalósuló eseményekre történő jelentkezéssel, illetve a rendezvény alkalmával készített médiafelvételekkel összefüggésben birtokába került személyes adatok kezeléséről

Verziószám: 1.0

Budapest, 2025. június 5.

Budafok-Tétény Budapest XXII. kerület Önkormányzata 2025. június 28-án *„Pannónia utcai Juniális”* címmel rendezvényt szervez (a továbbiakban: **Rendezvény**). A Rendezvény keretében megvalósuló eseményekre a kerület lakosai a junialis2025@bp22.hu e-mail címen vagy a +36 20 405 6182-es telefonszámon keresztül jelentkezhetnek. A Rendezvényen részt vevő, illetve a Rendezvény keretében megvalósuló eseményekre jelentkező természetes személyek (a továbbiakban: **Érintettek**) személyes adatainak kezelése tekintetében Budafok-Tétény Budapest XXII. kerület Önkormányzata (a továbbiakban: **Adatkezelő**) adatkezelőnek minősül.

A fentiekre figyelemmel Adatkezelő az Érintettek részére az Európai Parlament és a Tanács (EU) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló 2016/679 rendelete (a továbbiakban: **GDPR**) és az információs önrendelkezési jogról és az információszabadságról szóló 2011. évi CXII. törvény (a továbbiakban: **Infotv.**) rendelkezéseivel összhangban a következő tájékoztatást adja.

Az Adatkezelő kötelezettséget vállal arra vonatkozóan, hogy az általa végzett adatkezelés megfelel a hatályos jogszabályokban meghatározott elvárásoknak, így különös tekintettel azon elvárásnak, hogy az Érintettek részére adott tájékoztatást tömör, átlátható, világos és közérthető megfogalmazással és könnyen hozzáférhető formában bocsátja rendelkezésre, jelen adatkezelési tájékoztató formájában.

**Az adatkezelési tájékoztatóban található legfontosabb információkat könnyen érthető, táblázatos formában az** [**utolsó oldalon**](#_A_személyes_adatok) **foglaltuk össze.**

# I. Az Adatkezelő

Név: **Budafok-Tétény Budapest XXII. kerület Önkormányzata**

Képviseli: Karsay Ferenc polgármester

Székhely: 1221 Budapest, Városház tér 11.

Telefon: +36 1 229 26 11

E-mail: onkormanyzat@bp22.hu

Weboldal: [www.budafokteteny.hu](http://www.budafokteteny.hu)

**Adatkezelő adatvédelmi tisztviselője:**

Perfectus Consilium Kft.

E-mail: adatvedelem@bp22.hu

# II. Az Adatkezelő elérhetősége

Adatainak kezelésével kapcsolatosan az Adatkezelőtől az alábbi módokon kérhet tájékoztatást:

* Ügyfélfogadási időben személyesen, lehetőség szerint előre egyeztetett időpontban, az Adatkezelő 1221 Budapest, Városház tér 11. szám alatti székhelyén.
* Elektronikus elérhetőséggel az onkormanyzat@bp22.hu e-mail címen, illetve az e-Papír szolgáltatással, mely a <https://epapir.gov.hu> címen elérhető el.
* Postai úton a 1221 Budapest, Városház tér 11. címre küldött levéllel.
* Telefonos úton az alábbi elérhetőségen: +36 1 229 26 11.

# III. Az adatkezelés célja

Az Adatkezelő az Érintett személyes adatait az alábbi célokból kezeli:

- a Rendezvény keretében megvalósuló eseményekre történő jelentkezés biztosítása;

- a Rendezvény keretében megvalósuló eseményekre történő jelentkezés befogadása, feldolgozása és a részvételi lehetőség biztosítása a választott eseményen;

- az Érintett azonosítása és a jelentkezés ellenőrzése a Rendezvény keretében megvalósuló eseményeken való részvétel érdekében;

- a kerületi közösség- és a kerületi lakosok kapcsolatának, valamint a közösségi részvétel erősítése;

- a kerületi sportélet, valamint az egészséges életmód népszerűsítése és támogatása;

- a Rendezvény és az Adatkezelő presztízsének fenntartása és erősítése;

- a Rendezvény témájához kapcsolódó tevékenységek bemutatása, népszerűsítése;

- a Rendezvény médiafelvételek útján történő minél szélesebb körű bemutatása, reprezentálása, népszerűsítése;

- a Rendezvény szervezésével, lebonyolításával összefüggő adminisztrációs és ügyviteli feladatellátás teljesítése.

Fenti adatkezelési célok kerületi társadalmi érdeket szolgálnak.

# IV. A kezelt adatok köre

IV.1. Az Adatkezelő a Rendezvény keretében megvalósuló eseményekre történő jelentkezés során az Érintettek alábbi személyes adatait kezeli:

* az Érintett e-mail címét és az esetlegesen abban megjelenő további személyes adatokat;
* az Érintett jelentkezésével kapcsolatos e-mail üzenetében megjelölt személyes adatokat;
* az Érintett telefonszámát;
* az Érintett telefonon keresztül történő jelentkezése során az Adatkezelő tudomására hozott személyes adatokat.

A fenti adatokat a Rendezvény keretében megvalósuló esemény(ek)re jelentkező Érintett adja meg az Adatkezelő részére.

IV.2. Az Adatkezelő a Rendezvény során készülő médiafelvételekkel összefüggésben, az Érintettek alábbi személyes adatait kezeli:

* az Érintett képmását;
* az Érintett nemét;
* az Érintett fizikai, fiziológiai megjelenését, biometrikus adatát, - úgymint arckép, esetleges fogyatékossága;
* az Érintett magatartása, cselekvése, viselkedési jellemzőit;
* az Érintett hangját, hangszínét, nyelv- és szóhasználatát, esetlegesen beszédhibájával, tájszólásával, egyéb beszédsajátosságaival kapcsolatos adatot;
* a médiatartalom készítésének időpontjával összefüggésben az Érintett Rendezvényen való tartózkodásának időpontját;
* a médiatartalom alapján az Érintettre vonatkozóan levonható egyéb következtetést.

A fenti adatokat az Adatkezelő közvetlenül a médiafelvétellel kapcsolatba hozható Érintettől szerzi be.

# V. Az adatkezelés jogalapja

A jelen adatkezelési tájékoztató **IV.1. pontjában** megjelölt személyes adatok kezelésének jogalapja a **GDPR 6. cikk (1) albekezdésének e) pontja,** tekintettel arra, hogy **az adatkezelés közérdekű, vagy az Adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges.**

Az adatkezelés az alábbi jogszabályokon alapszik:

* a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. és 15. pontja;
* Budafok-Tétény Budapest XXII. kerület Önkormányzata képviselő-testületének az önkormányzati sportfeladatokról és a sporttevékenység támogatásáról szóló 8/2014. (IX.17.) önkormányzati rendelete.

A jelen adatkezelési tájékoztató **IV.2. pontjában** felsorolt adatok kezelésének jogalapja **egyéni portréfelvétel** esetén a **GDPR 6. cikk (1) albekezdésének a) pontja,** tekintettel arra, hogy **Érintett hozzájárulását adta személyes adatainak egy vagy több konkrét célból történő kezeléséhez**.

Az érintetti hozzájárulás megfelel a GDPR (32) és (42)-(43) preambulumbekezdéseiben, 4. cikkének 11. pontjában, valamint 7. cikkében meghatározott feltételeknek, tekintettel arra, hogy:

- az Érintett személyes adatainak kezeléséhez az adatkezelés megkezdését megelőzően írásban, hozzájáruló nyilatkozat kitöltésével járul hozzá;

- kiskorú Érintett vonatkozásában a törvényes képviselő által tett hozzájárulás szükségeltetik az adatkezeléshez;

- az Érintett hozzájárulásának megadásáról a jelen adatkezelési tájékoztató megismerését követően dönthet;

- az Érintett az adatkezeléshez adott hozzájárulását bármikor visszavonhatja.

Az adatkezeléshez történő hozzájárulás visszavonására irányuló nyilatkozatát az Érintett bármikor jogosult benyújtani az Adatkezelőhöz az alábbi módokon:

- az Adatkezelő junialis2025@bp22.hu e-mail címére küldött elektronikus levélben;

- az Adatkezelő székhelyén személyesen tett bejelentés, vagy a székhelyének címére küldött postai küldemény útján.

A hozzájárulás visszavonására vonatkozóan tartalmi vagy formai követelményt az Adatkezelő nem támaszt, azonban a nyilatkozatnak alkalmasnak kell lennie az Érintett egyértelmű azonosítására. A hozzájárulás visszavonása nem érinti a hozzájárulás visszavonását megelőző adatkezelés jogszerűségét.

Az Érintett adatainak törlése az Adatkezelő számítógépes rendszerében történő törlésével, valamint a médiafelvétel megjelentetési platformjáról és amennyiben lehetséges keresési előzményekből történő törlésével történik, az adatok elektronikus formában ezt követően nem állíthatóak helyre. Print vagy elektronikus kiadványok esetében az adatkezelés időtartama az adat felhasználásával készítendő kiadványok gyártásának utolsó lehetséges időpontját jelenti.

Amennyiben a személyes adatok kezelésének jogalapja az Érintett hozzájáruló nyilatkozatához kötött, és az Érintett hozzájárulását írásban visszavonja, az Adatkezelő az egyértelműen azonosított fényképfelvételt soron kívül törlését kezdeményezi a megjelentetésre szolgáló közösségi média felületéről, weblapról és amennyiben lehetséges a keresési előzményekből. Az egyértelműen azonosított videófelvétel esetében az Érintettet ábrázoló felvételrészletet törlését kezdeményezi a videófelvételről. Az Érintett hozzájáruló nyilatkozatának visszavonása esetén Adatkezelő minden tőle telhetőt megtesz annak érdekében, hogy az érintett fényképfelvételt tartalmazó print kiadványok terjesztése ne valósulhasson meg.

Amennyiben az Érintettekről tömegfelvételek (médiafelvételek) készülnek, úgy annak készítéséhez, kezeléséhez, közzétételéhez – a Polgári Törvénykönyvről szóló 2013. évi V. törvény 2:48. § (2) bekezdésének rendelkezéseire figyelemmel – nem szükséges az Érintettek hozzájárulása. Adatkezelő, ezen médiatartalmakat a jelen adatkezelési tájékoztató III. pontjában megjelölt célok elérése érdekében, **jogos érdekeinek érvényesítése miatt készíti, így az azokkal összefüggésbe hozható személyes adatok kezelésének jogalapja a GDPR 6. cikk (1) albekezdésének f) pontja.**

Az Adatkezelő e tárgykörű adatkezelésével összefüggésben érdekmérlegelési tesztet készített, melyben részletezi a jogos érdekeinek részleteit.

# VI. Adatkezelés időtartama

A GDPR 5. cikk (1) bekezdésének e) pontjában, valamint az Infotv. 4. § (2) bekezdésében foglaltakra figyelemmel személyes adat csak a cél megvalósulásához szükséges mértékben és ideig kezelhető.

Az Adatkezelő a jelen adatkezelési tájékoztató **IV.1. pontjában megjelölt személyes adatokat** az önkormányzati hivatalok egységes irattári tervének kiadásáról szóló 78/2012. (XII. 28.) BM rendeletben meghatározott ideig (irattári jel: U363), tehát **1 évig** őrzi meg.

Az Adatkezelő a jelen adatkezelési tájékoztató **IV.2. pontjában megjelölt személyes adatokat** (portréfotókat és tömegfelvételeket) **az Érintett hozzájárulásának visszavonásáig, de legfeljebb** **a Rendezvény megtartásának napjától számított 1 (egy) évig kezeli**, kivételt képeznek ez alól azon médiafelvételek, amelyek esetlegesen a helytörténeti kutatás szempontjából meghatározóak és esetlegesen közérdekű archiválásra kerülnek.

A fenti megőrzési időtartamok leteltét követően Adatkezelő a papír alapon tárolt személyes adatokat selejtezési jegyzőkönyv felvétele mellett fizikailag megsemmisíti, az elektronikus úton tárolt személyes adatokat pedig a helyreállítás lehetőségét kizáró módon törli, illetve az [V. pontban](#_V._Az_adatkezelés) megjelölt módon jár el.

# VII. Adatfeldolgozók, címzettek, adattovábbítás

*Az Adatkezelő a Rendezvény lebonyolításával és utólagos népszerűsítésével összefüggésben az alábbi* ***adatfeldolgozókkal*** *működik együtt:*

* a Rendezvény szervezésével és lebonyolításával kapcsolatosan az Adatkezelő munkaszervezeteként eljáró **Budafok-Tétény Budapest XXII. kerületi Polgármesteri Hivatal (1221 Budapest, Városház tér 11., képviseli: Tevanné dr. Südi Annamária jegyző)** működik közre;
* a médiafelvételek készítésével, rendszerezésével, reprezentálásával megbízott szerződéses partnerrel;
* az Adatkezelőhöz köthető honlap tárhelyszolgáltatását és karbantartását végző mindenkori szerződéses partnerrel;
* az adatkezelői újság (**Városházi Híradó**) szerkesztésével, nyomdatechnikai feladataival és terjesztésével megbízott mindenkori szerződéses partnerrel;
* a facebook.com oldalon történő esetleges közzététel során a Facebook oldal platformjának üzemeltetőjeként adatfeldolgozónak minősül a **Meta Platforms Technologies Ireland Limited (székhely: Merrion Road, Dublin 4, D04 X2K5, Ireland,** [**https://about.fb.com/news/category/data-and-privacy/**](https://about.fb.com/news/category/data-and-privacy/)**)**;
* a Budafok-Tétény Budapest XXII. kerületi Polgármesteri Hivatal által használt DMSOne Ultimate szakprogramban esetlegesen rögzített adatok vonatkozásában a program üzemeltetéséért felelős **DMSOne Zrt. (székhelye: 1117 Budapest, Infopark sétány 1. „I” épület,** **info@dmsone.hu****)** adatfeldolgozóval.

Az Adatkezelő által rendezett sajtónyilvános Rendezvény alkalmával a sajtó jelen lévő munkatársai által készített fénykép-, hang- és videófelvételek elkészítésének és nyilvánosságra hozatalának módjáért az Adatkezelő felelősséget nem vállal. Az ilyen módon nyilvánosságra hozott felvételek bárki számára hozzáférhetőek.

Az Adatkezelő a személyes adatok kezelése vonatkozásában főszabály szerint további adatfeldolgozót nem vesz igénybe. További adatfeldolgozó igénybevétele esetén az Adatkezelő az adatfeldolgozás tényéről az Érintettet tájékoztatja.

*Az Adatkezelő az Érintettek személyes adatait a fentieken túl az alábbiakban részletezett esetekben és körben szükségszerűen továbbítja az alábbi* ***címzettek*** *részére:*

- az Érintettel postai úton történő kapcsolattartás esetén a kézbesítési adatok tekintetében a **Magyar Posta Zrt.** **(székhelye: 1138 Budapest, Dunavirág utca 2-6., e-mail:** **adatvedelem@posta.hu****)** részére továbbítja;

- az Érintettel elektronikus levélküldemény útján történő kapcsolattartás esetén a levelezőrendszer működtetője a **Microsoft Operations Ireland** **(székhelye: One Microsoft Place, South County Business Park, Leopardstown, Dublin 18 D18 P521, Reception: +353 (1) 2953826)** a címzéshez szükséges adatokhoz hozzáfér;

- az elektronikus kapcsolattartás keretében egyes szabályozott és központi elektronikus ügyintézési szolgáltatások igénybevétele esetén a címzéshez szükséges adatok az **IdomSoft Zrt. (cím: 1394 Budapest, Pf.: 390., e-mail:** **adatvedelem@idomsoft.hu****)** részére kerülnek továbbításra címzéshez szükséges adatok.

A kezelt adatok teljes körének megismerésére jogosult szervek továbbá: bíróság, ügyészség, a bűnüldözés és a büntetés-végrehajtás szervei, nemzetbiztonsági szolgálatok, adóhatóság. Részükre, írásos megkeresés alapján (megfelelő jogalap esetén), az általuk folytatott eljárásban történő hivatalos felhasználás végett az Adatkezelő köteles a kért adatokat továbbítani, rendelkezésre bocsátani.

A fentieken túl Adatkezelő a személyes adatokat harmadik személy címzett részére nem továbbítja, különös tekintettel az EGT tagállamokon kívüli adattovábbításra.

# VIII. Az adatok kezelésének módja

Az Adatkezelő a jelen adatkezelési tájékoztató IV. pontjában megjelölt, és birtokába kerülő személyes adatokat manuálisan kezeli, tehát nem végez automatizált adatkezelést, nem végez profilalkotást. A kezelt adatok nem képezik automatikus döntéshozatali eljárás alapját.

Az Adatkezelő megfelelő szervezési intézkedésekkel biztosítja, hogy az adatokhoz az Adatkezelő munkaszervezeteként működő Budafok-Tétény Budapest XXII. kerületi Polgármesteri Hivatal csak ezen feladat teljesítésével megbízott, és jogosultsággal rendelkező munkatársai és a megbízott adatfeldolgozók feladatainak teljesítésének mértékében férjenek hozzá.

Az Adatkezelő kiemelt figyelmet fordít a személyes adatok megfelelő szintű biztonságára és bizalmas kezelésére, többek között annak érdekében, hogy megakadályozza a személyes adatokhoz és az adatok kezeléséhez használt eszközökhöz való jogosulatlan hozzáférést, illetve azok jogosulatlan felhasználását. A papír alapon tárolt személyes adatokat az Adatkezelő székhelyén zárható irodabútorokban és irattári helyiségben, az elektronikus adatokat az Adatkezelő a megfelelő jogosultságkezeléssel ellátott tárhellyel rendelkező, saját tulajdonú szerverén tárolja.

# IX. Nyilvánosságra hozatal

A Rendezvényről készült médiafelvételeket az Adatkezelő a következő felületeken hozhatja nyilvánosságra:

* az Adatkezelőhöz köthető weboldalakon (<https://budafokteteny.hu/>, <https://bornegyed.hu/>);
* az Adatkezelő print kiadványában (Városházi Híradó);
* az Adatkezelő hivatalos facebook oldalán (<https://www.facebook.com/budafokteteny>)

Amennyiben a Rendezvény sajtónyilvános, úgy az egyes médiapiaci szereplők az általuk készített médiafelvételek kezelésével összefüggésben önálló adatkezelői pozícióba kerülnek, azokkal kapcsolatosan az Adatkezelő felelősséget nem vállal.

# X. Az Érintett jogai adatainak kezelésével összefüggésben

*X.1. Az Érintett előzetes tájékoztatáshoz való joga (GDPR 13. -14. cikk)*

*/Valamennyi jogalap esetében érvényesíthető./*

Amennyiben a személyes adatokat az Érintettől gyűjtik, Adatkezelő a személyes adatok megszerzésének időpontjában tájékoztatja az Érintettet az Adatkezelőre vonatkozó alapvető információkról, a személyes adatok tervezett kezelésének céljáról, az adatkezelés jogalapjáról, az esetleges adattovábbítási műveletekről. Adatkezelő ezen felül köteles az Érintettet az adatai kezelésére vonatkozó kiegészítő információkról is tájékoztatni, így többek között az adattárolás időtartamáról, az Érintettet megillető jogokról, valamint a hatóságnak címzett panasz benyújtásának jogáról.

Adatkezelő az Érintett előzetes tájékoztatáshoz való jogának érvényesülését jelen Adatkezelési Tájékoztató nyilvánosságra hozatalával, valamint az Érintett részére az adatkezelési művelet megkezdése előtt történő átadásával biztosítja.

*X.2. A hozzáférési jog (GDPR 15. cikk)*

*/Valamennyi jogalap esetében érvényesíthető./*

Az Érintett jogosult hozzáférést kérni a személyes adataihoz, továbbá az Adatkezelő által kezelt személyes adatairól másolatot kapni és ellenőrizni, hogy az adatkezelést az Adatkezelő jogszerűen végzi-e.

*X.3. A helyesbítéshez való jog (GDPR 16. cikk)*

*/Valamennyi jogalap esetében érvényesíthető./*

Az Érintett jogosult az Adatkezelő által kezelt személyes adatainak helyesbítését kérni. E jog értelmében az Érintett jogosult az Adatkezelő által kezelt hiányos vagy pontatlan személyes adatainak helyesbítésére azzal, hogy ilyen esetben az újonnan átadott adat hitelességének ellenőrzése szükségessé válik.

*X.4. A törléshez – elfeledtetéshez – való jog (GDPR 17. cikk)*

*/Valamennyi jogalap esetén érvényesíthető./*

Az Érintett jogosult az Adatkezelő által kezelt személyes adatai törlését kérni. E jog gyakorlása feljogosítja az Érintettet arra, hogy kérje az Adatkezelőtől személyes adatainak törlését, amennyiben azok további kezelésére nincs megfelelő ok. Az Érintett abban az esetben is jogosult kérni személyes adatainak törlését, amennyiben sikerrel tiltakozott személyes adatai kezelése ellen, amennyiben az Adatkezelő a személyes adatait jogellenesen kezelte, vagy amennyiben a magyar jog alapján az Adatkezelő köteles az Érintett személyes adatait törölni. Adatkezelő ugyanakkor bizonyos esetekben jogosult megtagadni a törlési kérelem teljesítését, melyről az Érintett megfelelően tájékoztatni köteles.

*X.5. Az adatkezelés korlátozásához való jog (GDPR 18. cikk)*

*/Valamennyi jogalap esetében érvényesíthető./*

Az Érintett jogosult személyes adatai kezelésének korlátozását kérni, amennyiben az Adatkezelő jogellenes adatkezelést folytat, és az Érintett nem szeretné, hogy az adatok törlésre kerüljenek, és inkább az adatok felhasználásának korlátozását kéri. Az adatkezelés korlátozásához való jog megilleti továbbá az Érintettet abban az esetben is, amikor vitatja az Adatkezelő által kezelt adatok pontosságát.

*X.6. Adathordozhatósághoz való jog (GDPR 20. cikk)*

*/Csak Érintetti hozzájárulás érvényesítésén alapuló adatkezelés esetében érvényesíthető./*

Azt Érintett jogosult személyes adatai magának, vagy másik adatkezelőnek történő továbbítását kérni, továbbá jogosult arra, hogy ezeket az adatokat egy másik adatkezelőnek továbbítsa. E jogával az Érintett abban az esetben élhet, amennyiben az adatkezelés automatizált módon történik és a személyes adatok kezelése az Adatkezelőre vonatkozó jogi kötelezettség teljesítéséhez szükséges, vagy azok kezelése az Érintett hozzájárulásán alapul.

Az Érintett személyes adatait Adatkezelő ebben az esetben tagolt, széles körben használt, géppel olvasható formátumban adja át.

*X.7. A személyes adatok kezelése elleni tiltakozás joga (GDPR 21. cikk)*

*/Közérdekű vagy közhatalmi jogosítvány és Jogos érdek érvényesítésén alapuló adatkezelés esetében érvényesíthető./*

Az Érintett jogosult személyes adatai kezelése ellen tiltakozni, ha az adatkezelés közérdekű vagy az Adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges vagy az adatkezelés jogalapja az Adatkezelő, vagy harmadik fél jogos érdekeinek érvényesítéséhez szükséges. A személyes adatok kezelése elleni tiltakozás joga az Érintettet minden olyan esetben megilleti, amikor úgy véli, hogy jogai, jogos érdekei, alapvető szabadságai elsőbbséget élveznek az Adatkezelő vagy harmadik személy jogos érdekével szemben. Az érintett abban az esetben is tiltakozhat személyes adatainak kezelése ellen, ha azokat az Adatkezelő közvetlen üzletszerzés vagy profilalkotás céljából kezeli.

*X.8. Hozzájárulás visszavonásának joga (GDPR 7. cikk)*

*/Csak az Érintett hozzájárulása alapján kezelt adatkörben érvényesíthető./*

Az Érintett jogosult bármelyik adatkezeléshez adott hozzájárulását bármikor visszavonni, amikor az Érintett személyes adatainak kezelése az Érintett hozzájárulásán alapszik. Fontos, hogy a hozzájárulás visszavonása a hozzájárulás visszavonása előtt végzett adatkezelés jogszerűségét nem befolyásolja. Abban az esetben, ha az Érintett hozzájárulását visszavonja, lehetséges, hogy bizonyos szolgáltatásokat az Adatkezelő nem tud számára nyújtani, és amennyiben ez releváns, az Adatkezelő erről a hozzájárulás visszavonásakor ad tájékoztatást. Az Érintett, ezen jogának gyakorlása nem érinti az Adatkezelő által más jogalap alapján kezelt személyes adatok további kezelését.

A hozzájárulás visszavonásának módjáról jelen adatkezelési tájékoztató [V. pontja](#_V._Az_adatkezelés) tartalmaz további információkat.

# XI. Jogorvoslati lehetőségek

Amennyiben az Érintett úgy ítéli meg, hogy az adatkezelés a GDPR vagy az Infotv. rendelkezéseibe ütközik, illetve sérelmesnek véli azt, ahogy az Adatkezelő a személyes adatait kezeli, akkor javasoljuk, hogy először az Adatkezelőt keresse meg panaszával. A panasza minden esetben kivizsgálásra kerül.

Ha a panaszának kivizsgálása ellenére vagy a válaszadásra nyitva álló határidő eredménytelen eltelte esetén sérelmezi azt, ahogy az Adatkezelő kezeli az adatait, vagy közvetlenül hatósághoz szeretne fordulni, akkor bejelentéssel élhet a Nemzeti Adatvédelmi és Információszabadság Hatóságnál *(cím: 1055 Budapest, Falk Miksa utca 9-11., postacím: 1363 Budapest, Pf.: 9. e-mail:* *ugyfelszolgalat@naih.hu**, honlap:* [*www.naih.hu*](http://www.naih.hu)*)*.

Lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím) szerinti törvényszéknél (<http://birosag.hu/torvenyszekek>) nyújtja-e be keresetét.

A lakóhelye vagy tartózkodási helye szerinti törvényszéket megkeresheti a <http://birosag.hu/ugyfelkapcsolati-portal/birosag-kereso> oldalon.

Budapest, 2025. június 5.

 **Karsay Ferenc sk.**

 **polgármester**

# A személyes adatok kezelésével kapcsolatos legfontosabb információk

|  |  |
| --- | --- |
| **Ki kezeli az adatait?** | [Budafok-Tétény Budapest XXII. kerület Önkormányzata](https://budafokteteny.hu/) |
| **Hol érhet el bennünket?** | Személyesen és postán székhelyünkön, illetve számos elektronikus csatornán. Ezeket részletesen a [II. pontban](#_II._Az_Adatkezelő_1) írtuk le. |
| **Milyen adatait kezeljük?** | Az Önre vonatkozó lehető legkevesebb adatot kezeljük a Rendezvény keretében megvalósuló esemény(ek)re történő jelentkezés során, valamint a Rendezvényről készült médiafelvételek készítése, nyilvánosságra hozatala kapcsán, ezeket részletesen a [IV. pontban](#_IV._A_kezelt) írtuk le. |
| **Mennyi ideig kezeljük az Ön adatait?** | Az Ön személyes adatait főszabály szerint a Rendezvény megtartásának napjától számított 1 (egy) évig kezeljük. Amennyiben Önről portré jellegű felvételt készítettünk, úgy azokat ennél korábban is törölhetjük, amennyiben Ön visszavonja az adatkezeléshez adott önkéntes és kifejezett hozzájárulását. Az adatkezelés időtartamának részleteiről bővebben a [VI. pontban](#_VI._Adatkezelés_időtartama) olvashat. |
| **Honnan szerezzük be az adatait?** | Egyrészt személyes adatait Ön bocsátja rendelkezésünkre, amennyiben jelentkezik a Rendezvény keretében megvalósuló esemény(ek)re. Másrészt Öntől szerezzük be azokat, amikor hozzájárulását adja portré jellegű médiafelvétel készítéséhez, valamint amikor tömegfelvétel készül a Rendezvénnyel összefüggésben. |
| **Miért kezeljük az adatait?** | Számos okból, amelyek közül kiemelhető a Rendezvény, valamint az annak keretében megvalósuló események szervezésével, lebonyolításával, utólagos bemutatásával és népszerűsítésével kapcsolatos feladataink ellátásának teljesítése. A további adatkezelési célokról részletesebben a [III. pontban](#_III._Az_adatkezelés_1) olvashat.  |
| **Mi hatalmaz fel bennünket arra, hogy kezeljük az adatait?** | Egyrészt a Rendezvény megszervezésével és lebonyolításával, valamint az esemény(ek)re történő jelentkezés biztosításával közérdekű feladatot látunk el. Másrészt, ha Önről portréfelvételt készítünk, úgy az adatkezelésre az Ön hozzájárulása hatalmaz fel bennünket. Harmadrészt, ha Ön csoportképen szerepel, úgy az adatkezelésre jogos érdekeink érdekében kerül sor. |
| **Kinek továbbítjuk az Ön adatait?** | Személyes adatait azon szervezetek részére továbbítjuk, amelyek részt vesznek a Rendezvény dokumentálásával, népszerűsítésével kapcsolatos ügyviteli folyamatokban, feladatokban, az Önnel való kapcsolattartásban segítenek bennünket. Ezeket a szervezeteket, partnereket részletesen a [VII. pontban](#_VII._Adatfeldolgozók,_címzettek,) írtuk le. |
| **Milyen jogok illetik meg Önt?** | Számos jog illeti meg személyes adatai védelmével összefüggésben. Ezeket részletesen a [X. pontban](#_X._Az_Érintett) írtuk le. Ezek közül a legfontosabb, hogy Ön az egyéni portréfelvétellel kapcsolatos adatainak kezeléséhez adott hozzájárulását bármikor visszavonhatja. Arról, hogy ezt hogyan teheti meg, a [V. pontban](#_V._Az_adatkezelés) talál részletes információkat. |